เฟรนช์ฟราย | MSFS Blog
Tag Archives: เฟรนช์ฟราย
ลองชิม KFC สไปซี่ ซี๊ดฟรายส์ [KFC Spice Zeed], KFC อัลมอนด์พราลีน [KFC Almond Praline]
Posted by MSFS on October 19, 2016
KFC สไปซี่ ซี๊ดฟรายส์ [KFC Spice Zeed] 2 ถุง 59 บาท, KFC ครีมบอล อัลมอนด์พราลีน [KFC Almond Praline] 29 บาท
เฟรนช์ฟรายรสใหม่จาก KFC ครั้งนี้มาในแบบแพ็คคู่ เพราะถูกกว่าซื้อถุงเดียว เป็นแบบที่ต้องเขย่าผงปรุงรสในห่อเหมือนที่เคยมีมาก่อนหน้าที่ ผงปรุงรสสีแดงส้มสด กลิ่นหอมมะนาวชวนน้ำลายไหลมาก แค่ลองชิมเท่านั้นแหละมันเผ็ดซี๊ดจริงจัง รสเผ็ดกับเปรี้ยวสุดๆ สมกับชื่อจริงๆ แต่กินไปสักพักก็ชินและรู้สึกเลี่ยนของน้ำมันทอดมันฝรั่งแทน เทคนิคกินให้อร่อยก็ต้องเขย่าผงปรุงรสให้เข้ากันทันทีเมื่อได้รับมา ก่อนที่ตัวมันฝรั่งจะชื้นจะทำให้คลุกเคล้าผงปรุงรสได้ไม่ทั่วทั้งถุง
ซอฟท์ครีมรสใหม่ของ KFC เป็นรสคาราเมล อัลมอนด์ เลือกแบบครีมบอลมาครั้งนี้ ก้นถ้วยเป็นขนมปังกรอบ ตามด้วยซอฟท์ครีม ราดด้วยคาราเมล โรยด้วยอัลมอล เรียกว่าหอมอร่อยเข้ากันดี หอมคาราเมลพร้อมรสชาติหวานมันและเค็มของคาราเมลกับซอฟท์ครีมนุ่มๆ เย็นๆ อร่อยมาก ยังมีอัลมอนด์ให้เคี้ยวอีกด้วย ไม่เสียหายอะไรที่จะลองชิมนะไปลองชิมดูแล้วจะรู้ว่าความสุขเป็นแบบไหน
Leave a comment Posted in ลองชิม, Foods Tagged ซอฟท์ครีม, ลองชิม, ลองชิม, เฟรนช์ฟราย, KFC